recursal/SuperWikiNEXT-32B huggingface dataset:
**சாத்வி நிஷா ரிதம்பரா** ஒரு இந்து தேசியவாத சித்தாந்தவாதி ஆவார். இவர் 1991 இல் துர்கா வாஹினி என்ற பெயரில் விஸ்வ இந்து பரிஷத்தின் (VHP) பெண்கள் பிரிவை தொடங்கினார். விஷ்வ ஹிந்து பரிஷத் துர்கா வாஹினியின் நோக்கம் பெண்களுக்கு அதிகாரம் அளிப்பது, அதிக பெண்களை ஆன்மீக மற்றும் கலாச்சார நடவடிக்கைகளில் பங்கேற்க ஊக்குவிப்பது என்று கூறுகிறது.

சாத்வி ரிதம்பரா பஞ்சாபின் லூதியானா மாவட்டத்தில் உள்ள டோராஹா நகரில் பிறந்தார். அவர் தனது பதினாறாவது வயதில் சுவாமி பரமானந்தரிடம் தனது தீட்சையைப் பெற்றார் மற்றும் அவரது சீடரானார், அவரைப் பின்தொடர்ந்து ஹரித்வாரில் உள்ள அவரது ஆசிரமத்திற்குச் சென்றார், பின்னர், இந்தியா முழுவதும் அவரது சுற்றுப்பயணங்களில், முதன்மையாக சொற்பொழிவில் பயிற்சி பெற்றார்.

ரிதம்பரா பெண்கள் ஆதரவு மற்றும் அதிகாரமளிப்பதற்காக பல தங்குமிடங்களை நிறுவினார் மற்றும் அவரது முதல் ஆசிரமம் டெல்லி, ஜ்வாலா நகரில், 2003 இல் தொடங்கப்பட்டது. 

அவரது ஆசிரமத்தில், பெண்களின் பாதுகாப்பிற்காக, குதிரை சவாரி பயிற்சிக்கான ஏற்பாடுகள் செய்யப்பட்டுள்ளன, துப்பாக்கி கையாளுதல், வான்வழி துப்பாக்கிச் சூடு, கராத்தே போன்றவை. அனாதை இல்லங்கள் மற்றும் விதவைகளுக்கான ஆசிரமங்களையும் நடத்தி வருகிறார். அவர்களின் ஆசிரமங்கள் டெல்லி மற்றும் இமாச்சல பிரதேசம் போன்ற இடங்களில் உள்ளன.

வழக்குகள்
---------

பாபர் மசூதி இடிப்பு குறித்து விசாரணை நடத்திய லிபர்ஹான் கமிஷன் , 6 டிசம்பர் 1992 இல் பாபர் மசூதி இடிப்புக்காக நாட்டை "வகுப்பு மோதலின் விளிம்பிற்கு" இட்டுச் சென்றதற்காக சாத்வி ரிதம்பராவோடு சேர்ந்து அறுபத்தெட்டு பேர் தனித்தனியாக குற்றவாளியாகக் கருதியது.

ஆதாரங்கள்
---------

1. ↑   *Vatsalya Gram*. .
**வா. மு. சேதுராமன்** (*V. M. Sethuraman*) என்பவர் ஓர் தமிழறிஞர், கவிஞர், தமிழ் உரிமை செயற்பாட்டாளர் ஆவா். இவர் இராமநாதபுரம் மாவட்டம், முதுகுளத்தூர் வட்டத்திலுள்ள ஆண்டநாயகபுரம் என்னும் ஊரில் 1935ஆம் ஆண்டு பிறந்தார். ஏழ்மையில் வளர்ந்தாலும், சுயமுயற்சியால் தமிழ் வித்துவான், முதுகலை எம்.ஏ. பி.எட். படித்துத்தேறி 1988-ல் சென்னை பல்கலைக்கழகத்தில் முனைவர் (பி.எச்.டி.) பட்டம் பெற்றவர். சேதுராமன் திருவல்லிக்கேணி முசுலீம் உயர்நிலைப்பள்ளியில் தமிழாசிரியராகப் பணியாற்றினார். தமிழ்ப்பணி என்னும் சிற்றிதழை நடத்திவருகிறார்.

### படைப்புகள்

* நெஞ்சத் தோட்டம்
* தாயுமானவர் அந்தாதி
* ஐயப்பன் பாமாலை
* தமிழ் முழக்கம்
* வாழ்க நீ எம்மாள் (காந்தி பற்றிய பன்மொழிக் கவிதை)
* எண்ணச்சுடர் (கவியரங்கக் கவிதைகள்)
* தாய்மண் (காவியம்)
* 20 கட்டளைகள் (இந்திராகாந்தி )
* ஐயப்பன் அற்றுப்படை
* உலகை உயர்த்திய ஒருவன்
* பற்றிலான் பற்று
* மலைநாட்டின் மீதினிலே (பயணக் காவியம்)
* காலக்கனி (கவிதை நாடகம்)
* சேது காப்பியம் (தலைமுறைக் காண்டம்)
* இயேசு அந்தாதி

விருதுகள்
---------

இவருக்கு பல்வேறு அமைப்புகளாலும், தனி நபர்களாலும் பெருங்கவிக்கோ, செந்தமிழ்க் கவிமணி, ஐயப்பன் அருள்கவி, கவிஞர் குலத் திலகம், செந்தமிழ்க் கொண்டல் போன்ற பட்டங்கள் வழங்கபட்டுள்ளன. தமிழ்நாடு இயல் இசை நாடக மன்றம் கலைமாமணி விருதினை 1989-1990ஆம் ஆண்டு வழங்கி கௌரவித்துள்ளது. 2001ஆம் ஆன்டு தமிழ் நாடு அரசின் தமிழ் வளர்ச்சித் துறையின் திருவள்ளுவர் விருது இவருக்கு வழங்கபட்டது. தினத்தந்தி பத்திரிக்கை சார்பாக இவருக்கு ‘சி.பா. ஆதித்தனார் மூத்த தமிழ்அறிஞர் ‘‘விருது’’ 2015ஆம் ஆண்டு வழங்கப்பட்டது. இந்த விருது வெள்ளிப் பட்டயத்துடன் ரூ 3 இலட்சம் ரொக்கப்பரிசு கொண்டது.

பார்வை நூல்
-----------

* தமிழ் இலக்கிய வரலாறு, மது. ச. விமலானந்தம்

மேற்கோள்
--------

1. ↑  "Welcome To TamilAuthors.com". *www.tamilauthors.com*. 2021-06-23 அன்று பார்க்கப்பட்டது.
2. ↑  "இயேசு அந்தாதி – Dial for Books" (ஆங்கிலம்). 2021-06-23 அன்று பார்க்கப்பட்டது.
3. ↑
4. ↑  "'பெருங்கவிக்கோ' வா.மு.சேதுராமன், தங்கர்பச்சானுக்கு ரூ.5 லட்சம் இலக்கியப்பரிசு;..." *Tamilmithran* (ஆங்கிலம்). 2021-06-23 அன்று பார்க்கப்பட்டது.
5. ↑  "வா.மு.சேதுராமன், தங்கர் பச்சானுக்கு 'சி.பா.ஆதித்தனார்' விருதுகள் : நீதியரசர் ராமசுப்பிரமணியன் பங்கேற்பு". *Hindu Tamil Thisai*. 2021-06-23 அன்று பார்க்கப்பட்டது.
**உரைநடைக் கவிதை** அல்லது **வசன கவிதை** என்பது, உரைநடைபோல் அமைந்த கவிதை ஆகும். மிகச் சிலரே தமிழில் உரைநடைக் கவிதைகளை எழுதி வருகின்றனர். உரைநடைக் கவிதைகளைப் பலர் கவிதைகளாக ஏற்றுக்கொள்வதில்லை.

தமிழ்நடையில் உரைநடை, பாட்டுநடை என்னும் பிரிவுகள் உண்டு. கவிதை என்பது பாட்டுநடையில் இருக்கும். பொதுவாக இக்காலத்தில் கவிதையை மரபுக்கவிதை என்றும் புதுக்கவிதை என்றும் பாகுபடுத்திப் பார்க்கின்றனர். புதுக்கவிதையானது எதுகை, மோனை, தளை, முதலான இலக்கண வரையறைக்கு உட்படாமல் சுருக்கமானதாகப் பொருளாழமும், கற்பனை நலனும் கொண்டு சில அடிகளால் அமைந்து காணப்படுகின்றன. இதனை, சப்பான் நாட்டு ஐக்கூ கவிதையோடு ஒப்பிடுகின்றனர்.

இக்கால உரைநடைக் கவிதைகள் கவியரங்குகளில் உரைநடையை அடிமடக்கி எழுதிப் படிக்கப்படுகின்றன. அவை புதுக்கவிதை போல் சுருக்கமானவை அல்ல.

காலக் கண்ணோட்டம்
----------------

உரைநடைக் கவிதைகள் பழங்காலத்தில் செய்யுள் என்னும் மரபுக் கவிதையின் ஊடே வந்தன.

* சங்ககாலக் கலித்தொகைப் பாடல்களின் உறுபாக வரும் முடுகியல்
* சிலப்பதிகாரம் தனிநிலை
* பாரதியாரின் வசனக்கவிதைகள்

மேற்கோள்கள்
-----------

1. ↑  குமார், பொன். உரைநடைக் கவிதை - ஓர் அலசல், கீற்று, 12 ஜனவரி 2011, 28 அக்டோபர் 2014 அன்று பார்க்கப்பட்டது.
**சாந்தா பி. நாயர்** (Santha P. Nair) (6 பிப்ரவரி 1929 - 26 சூலை 2008) மலையாளத் திரையுலகில் பின்னணி பாடகியாக இருந்தார். இவர் கேரளாவின் திரிச்சூரில் வசித்து வந்தார் .

ஆரம்ப கால வாழ்க்கை
------------------

திரிச்சூரிலுள்ள பிரபலமான அம்பாடி குடும்பத்தில் வாசுதேவ போதுவால், இலட்சுமி ஆகியோரின் ஐந்து குழந்தைகளில் ஒருவராக பிறந்தார். இவர், மிகச் சிறிய வயதிலேயே தனது திறனைக் காட்டினார். சென்னை, இராணி மேரிக் கல்லூரியில் தனது கல்வியைப் பெற்றார்.

பாடும் தொழில்
-------------

பின்னணி பாடலுக்குள் நுழைவதற்கு முன்பு கோழிக்கோடு, அனைத்திந்திய வானொலியில் பணிபுரிந்து வந்தார். (1953) *திரமாலா* படத்தின் மூலம் மலையாளத் திரையுலகில் நுழைந்தார். இசையமைப்பாளர் விமல் குமாரின் இசையில் இவரது முதல் பாடல் 'அம்மாதன் தங்கக்குடமே' என்ற தாலாட்டு பாடல் வெளிவந்தது. இவர் 1951 முதல் 1967 வரை நூற்றுக்கணக்கான மலையாளப் படங்களில் பாடினார். இவர் கர்நாடக இசையில் சமமான புலமை பெற்றவராக இருந்தார். பல இசை நிகழ்ச்சிகளையும் நடத்தினார். ஒருமுறை, சலில் சௌதுரி இல்லாத நிலையில், இவர் இயக்குநர் இராமு கரியத்துக்காக *மாக்கத்து போய் வரம் மானதே* என்ற பாடலை இயற்றினார். அதைக் கேட்ட சலீல் சௌத்ரி பாடலில் மாற்றம் ஏதும் செய்யாமல் படத்தில் இடம்பெறச் செய்தார்.

செம்மீன் படப்பாடல்களை பாடினார். எஸ். ஜானகியுடன் இணைந்து 1961 ஆம் ஆண்டில் வி சிதம்பரநாத்தின் *முறப்பென்னு* படத்திற்காக பாடிய *கடவத்து தோனி அடுத்தாபோல்* பாடல் இவரது கடைசி பாடலாக இருந்தது. ஒரு நிகழ்ச்சிக்காக ஜவகர்லால் நேருவுக்கு முன் வந்தே மாதரம் பாடும் வாய்ப்பு இவருக்கு கிடைத்தது.

விருதுகள்
---------

மலையாள மெல்லிசையில் பங்களித்ததற்காக இவர் 1987ஆம் ஆண்டில் சங்கீத நாடக அகாதமி விருது பெற்றார். 2005ஆம் ஆண்டில் இவருக்கு சங்கீத நாடக அகாதமி கூட்டாளர் என்ற கௌரவம் வழங்கப்பட்டது. இவருக்கு 'கைரளி சுவராலயா வாழ்நாள் சாதனையாளர்' விருதும், 'இலக்ஸ் ஏசியாநெட் வாழ்நாள் சாதனையாளர்' விருதும் வழங்கப்பட்டது.

தனிப்பட்ட வாழ்க்கை
------------------

இவர், மலையாளத் திரைக்கதை எழுத்தாளர் கை. பத்மநாபன் நாயரை மணந்தார். இவர் தனது 79ஆவது வயதில் 2008இல் இறந்தார். இவரது மகள் இலதா ராஜுவும், மருமகன் ஜே. எம். ராஜுவும் மலையாளத் திரைப்படங்களில் பின்னணி பாடகர்களாக உள்ளனர். இவரது பேரன் ஆலப் ராஜு மலையாளம் மற்றும் தமிழ் திரைப்படங்களில் பின்னணி பாடகராக இருக்கிறார்.

மேற்கோள்கள்
-----------

1. ↑
2. ↑

வெளி இணைப்புகள்
---------------

* பரணிடப்பட்டது 2012-11-08 at the வந்தவழி இயந்திரம்
* 
* 
* 
* 

|  |  |
| --- | --- |
| ஆளுமைக் கட்டுப்பாடு: கலைஞர் இதை விக்கித்தரவில் தொகுக்கவும் | 
* MusicBrainz

 |
**உயிரி உணர்திறன் அமைப்புகள்(biosensors)** என்பவை, ஒரு உயிரியல் மூலக்கூறினை இயல்வேதி உணர்வியுடன்(physico chemical detector) இணைத்து, அதனுடன் ஒரு வேதிப்பொருள் ஏற்படுத்தும் வினை அடிப்படையில், அவ்வேதிப்பொருளின் அளவினைக் கண்டறிய உதவும் அமைப்புகளாகும்.

திசுக்கள், நுண்ணுயிரிகள், உள்ளுறுப்புகள், செல் ஏற்பிகள்(cell receptors), ஆன்டிபாடிகள், நியூக்ளிக் அமிலங்கள், போன்ற நுட்பமான உயிரி மூலக்க்கூறுகளைக் கொண்டு இவை உருவாக்கப்படுகின்றன. உயிரியல் ரீதியில் நுட்பமான இத்தகைய மூலக்கூறுகளை உயிரி-பொறியியல்(Biological Engineering) மூலமாக உருவாகிட இயலுகிறது. 

ஆற்றல் மாற்றிகள் அல்லது உணர்விகள் என்பவை, ஒரு வகையான குறியீட்டலைகளை(signals) மற்றொரு வகையாக மாற்ற உதவுபவையாகும். ஒளியியல், அழுத்த மின்னியல்(piezo electric), மின் வேதியியல், மின்வேதி ஒளிர்வியல்(electrochemoluminescence) போன்ற பண்புகளைச் சார்ந்து இவ்வாற்றல் மாற்றிகள் செயல்படுகின்றன. இத்தகைய உணர்திறன் அமைப்புகளுக்கு மின்னணு செயலிகள் (Electronic processor) மற்றும் குறியீட்டலை செயலிகள் அடிப்படையிலான உணர்திறன் செயல்படுத்தும் சாதனங்கள் அவசியமாக உள்ளன,

### **உணர்திறன் அமைப்பு:**

ஒரு உயிரி உணர்திறன் அமைப்பானது இயல்பாகவே ஒரு உயிரி அங்கிகரிக்கும் பகுதி (bio-recognition site), உயிரி ஆற்றல் மாற்றி அமைப்பு(bio-transducer component), மற்றும் (குறியீட்டலை உயர்த்தி, செயலி, திரை இவற்றை உள்ளாடக்கிய) ஒரு மின்னணு அமைப்பு போன்ற அலகுகளைக் கொண்டதாக உள்ளது. இதில் உயிரி-ஏற்பி(bio-receptor) என்றழைக்கப்படும் அங்கிகரிக்கும் பகுதியானது நுண்ணுயிரிகளிலுள்ள உயிர்மூலக்கூறுகளை ஏற்பதன் மூலமாகவோ, அல்லது வினைபொருள்(analyte) முன்னிலையில் ஏற்படும் வேதிவினைகளின் மூலமாக உருவாகும் விளைபொருட்களை ஏற்பதன் மூலமாகவோ உணர்திறனைப் பெறுகின்றன.உயிரி உணர்திறனமைப்புகளை உருவாக்குவதற்கான முக்கிய நோக்கம் உயிரியல் மாதிரிகள் பெறப்படும்போது, முதல் நிலையிலேயே எளிதான மற்றும் வேகமான ஆய்வுக்கு மாதிரியை உட்படுத்தி அதன் தரத்தைக் கண்டறிவதாகும்.

### **பயன்கள்:**

* இரத்த சர்க்கரை அளவிடல்
* உணவுத் தர ஆய்வு
* டி ஆக்ஸி ரிபோ நியூக்ளிக் அமில உணர்திறன் அமைப்புகள்
* நுண்ணுயிரி அடிப்படையிலான உணர்திறன் அமைப்புகள்
* ஓஸோன் உணர்திறன் அமைப்புகள்
* மாற்றிட புற்றுநோய் செல் உணர்திறன் அமைப்புகள்

மேற்கோள்கள்
-----------

1. ↑  urner, Anthony; Wilson, George; Kaube, Isao (1987). *Biosensors:Fundamentals and Applications*. Oxford, UK: Oxford University Press. p. 770. ISBN 0198547242.
2. ↑  Cavalcanti A, Shirinzadeh B, Zhang M, Kretly LC (2008). "Nanorobot Hardware Architecture for Medical Defense" (PDF). *Sensors*. **8** (5): 2932–2958. doi:10.3390/s8052932. PMC 3675524. PMID 27879858.
3. ↑  A. Hierlemann, H. Baltes, "CMOS-based chemical microsensors, *The Analyst* 128 (1), 2003, pp. 15–28.
**டாக்டர் பி.எஸ். ஹரிசங்கர்** தொல்லியல் துறையில் இரண்டு முது முனைவர் ஆய்வுகளை முடித்துள்ளார், மேலும் இந்தியத் தொல்லியல் ஆய்வகத்தின் உதவி இயக்குநராக புது தில்லி இந்திரபிரஸ்தா கலை மற்றும் தொல்லியல் அருங்காட்சியகத்தில் பணியாற்றினார். தொல்பொருளியல் இவர் இந்தியத் தொல்லியல் துறையின் பல்வேறு தேசிய மற்றும் சர்வதேச திட்டங்களில் பணியாற்றியுள்ளார். அவர் தொல்லியல் வரலாறு தொடர்பாக இரண்டு நூல்களையும், பல் ஆய்வுக் கட்டுரைகளையும் வெளியிட்டுள்ளார். தற்போது அரிசங்கர் இமாச்சல பிரதேசத்தின் தலைநகரான சிம்லாவில் செயல்படும் இந்திய மேம்பட்ட ஆய்வு நிறுவனத்தின் கல்விக் குழ உறுப்பின்ராக உள்ளார்.

படைத்த நூல்கள்
--------------

1. Art and Archaeology of India: Stone Age to the Present
2. Cultural Terrorism - Conflicts and Debates On Cultural Pasts

மேற்கோள்கள்
-----------

1. ↑  Indraprastha Museum of Art and Archaeology
2. ↑  Indian Institute of Advanced Study
3. ↑  Cultural Terrorism - Conflicts and Debates On Cultural Pasts

வெளி இணைப்புகள்
---------------

* Keezhadi: Digging to create church history – B.S. Harishankar
* 6 Articles of B S Harishankar
**வஸ்தோக் 2** ஒரு சோவியத் விண்வெளித் திட்டம் ஆகும். இது, நீண்டநேர நிறையில்லா நிலையில் உடலில் ஏற்படக்கூடிய தாக்கங்களை அறிவதற்காக கெர்மன் டிட்டோவ் என்னும் விண்வெளிப்பயணியை ஒரு முழு நாள் புவியின் சுற்றுப்பாதையில் வைத்திருந்தது. யூரி ககாரினைப் போலன்றி, டிட்டோவ் சிறிது நேரம் விண்கலத்தைத் தனது கட்டுப்பாட்டில் இயக்கினார். 

ஒரு விண்வெளி நோய், சூடாக்கி ஒன்று சரிவர இயங்காமல் வெப்பநிலை 6.1 °ச (43 °ப) வுக்கு இறங்கியமை, சேவைக்கலத்தில் இருந்து, மீள்கலம் உரிய முறையில் பிரிய முடியாதிருந்தமை போன்ற பிரச்சினகளின் மத்தியிலும், இத் திட்டம் பெருமளவு வெற்றியாகவே முடிந்தது. வஸ்ஹோத் திட்டம் உருவாக்கப்பட்டபோது மீள்கலம் அழிக்கப்பட்டது. 

  

2008 ஆண்டு வரை, டிட்டோவோ மிகவும் குறைந்த வயதில் விண்வெளி சென்றவராக இருந்து வருகிறார். கலம் ஏவப்பட்டபோது இவருக்கு 26 வயதிலும் ஒரு மாதம் குறைவாகும்.


| * பா
* உ
* தொ
வஸ்தோக் திட்டம் |
| --- |
| ஆளிலாதவை: | ஸ்புட்னிக் 4, ஸ்புட்னிக் 5, ஸ்புட்னிக் 6, ஸ்புட்னிக் 9, ஸ்புட்னிக் 10 |  |
| ஆளேற்றியவை: | வஸ்தோக் 1, வஸ்தோக் 2, வஸ்தோக் 3, வஸ்தோக் 4, வஸ்தோக் 5, வஸ்தோக் 6 |
| திட்டமிடப்பட்டவை: | வஸ்தோக் 7 - 13, வஸ்ஹோத் திட்டத்தின் பகுதியாக்கப்பட்டது. |
**உயிரிச்சிதைவுறு கழிவு** என்பது, நுண்ணுயிரிகளின் செயற்பாட்டினால் சிதைவடையக் கூடிய கழிவுப் பொருள்களைக் குறிக்கும். இவை பொதுவாக தாவர அல்லது விலங்கு மூலங்களில் இருந்து கிடைக்கும் கழிவுகளாகும். இவ்வாறு நுண்ணுயிரிகளால் சிதைக்க முடியாத கழிவுகள் உயிரிச்சிதைவுறாக் கழிவுகள் எனப்படும். உயிரிச்சிதைவுறு கழிவுகளை நகரத் திண்மக் கழிவுகளில் காண முடியும். இது, பசுமைக் கழிவு, உணவுக் கழிவு, காகிதக் கழிவு, உயிரிச்சிதைவுறு நெகிழிகள் போன்ற வடிவங்களில் இருக்கும். இவற்றுடன், மனிதக் கழிவு, எரு, விலங்குகளை வெட்டுமிடக் கழிவுகள் போன்றவையும் உயிரிச்சிதைவுறு கழிவுகளாகும்.

பதப்படுத்தல்
------------

முறையான கழிவு மேலாண்மை மூலம் உயிரிச்சிதைவுறு கழிவுகளைப் பயனுள்ள பொருட்களாக அல்லது ஆற்றலாக மாற்ற முடியும். இவ்வகைக் கழிவுகளில் இருந்து கூட்டுரம் செய்யலாம். காற்றிலாச் செரிமானம், எரியூட்டல் போன்ற கழிவிலிருந்து ஆற்றல்பெறும் வழிமுறைகளைப் பயன்படுத்தி ஆற்றலையும் உற்பத்திசெய்ய முடியும். கழிவு மேலாண்மையின் ஒரு பகுதியாக, கழிவை ஆற்றலாக மாற்றும் முறைகளைப் பயம்படுத்துவதன் மூலம், கழிவு நிரப்பிட வளிமங்கள் வெளியேறி வளிமண்டலத்தில் கலப்பதைத் தடுக்க முடியும்.

இவற்றையும் பார்க்கவும்
----------------------

* உயிரிச்சிதைவுறுமை எதிர்வுகூறல்
* உயிரிச்சிதைவுறு பைகள்
* உயிரிச்சிதைவு
* கழிவு வகைகளின் பட்டியல்
**லூயிசு அமிலம்** (*Lewis acid*) என்பது ஒரு வேதியியல் இனம் ஆகும். இது லூயிசு காரத்துடன் வினை புரிந்து லுாயிஸ் கூட்டுப்பொருளைத் தருகிறது. லூயிசு காரம் அல்லது வேறு இனங்கள் பகிரப்படாத இலத்திரன் இணையை லுாயிசு அமிலத்திற்கு வழங்கி லுாயிஸ் கூட்டுப்பொருளை உருவாக்குகிறது. உதாரணமாக OH− மற்றும் NH3 ஆகியவை லுாயிஸ் அமிலமாகும். ஏனெனில் இவை தனித்த இணை இலத்திரன்களை வழங்குகின்றன. உதாரணமாக Me3B மற்றும் NH3 இரண்டும் வினை புரிந்து Me3BNH3 உருவாகும் வினையில் Me3B லுாயிஸ் அமிலமாகவும் NH3 லுாயிஸ் காரமாகவும் செயல்படுகிறது. **Me3BNH3** என்பது ஒரு லுாயிஸ் கூட்டுப்பொருளாகும்.

எளிய லுாயிஸ் அமிலம்
-------------------

போரான் ட்ரைஅலைடு, ஆர்கனோபோரான்கள் ஆகியவை எளிய லுாயிசு அமிலத்திற்கு உதாரணமாக காட்டப்டுகிறது.

BF3 + F− → BF4−
BF3 + OMe2 → BF3OMe2
BF4−, BF3OMe2 ஆகியன போரான் ட்ரைஅலைடின் லூயிசு காரக் கூட்டுப்பொருட்கள் ஆகும்.

கூட்டு லுாயிஸ் அமிலம்
---------------------

இதற்கு உதாரணம் அலுமினியம் ட்ரைஅலைடுகள் ஆகும்.

பல உலோக அணைவுச்சேர்மங்கள் லுாயிசு அமிலங்களாக செயல்படுகின்றன.

[Mg(H2O)6]2+ + 6 NH3 → [Mg(NH3)6]2+ + 6 H2O

பயன்கள்
-------

லூயிசு அமிலம் பிரீடல்-கிராப்ட்சு வினையில் பங்குபெறுகின்றது.

RCl +AlCl3 → R+ + AlCl4−

மேற்கோள்கள்
-----------

1. ↑  IUPAC Gold Book - Lewis acid
2. ↑  Greenwood, N. N.; & Earnshaw, A. (1997). Chemistry of the Elements (2nd Edn.), Oxford:Butterworth-Heinemann. ISBN 0-7506-3365-4.
3. ↑  March, J. "Advanced Organic Chemistry" 4th Ed. J. Wiley and Sons, 1992: New York. ISBN 0-471-60180-2.
**பிந்திகானவிலே சீனிவாஸ் ஐயங்கார் ரங்கா** (**Bindiganavile Srinivas Iyengar Ranga)** (11 நவம்பர் 1917 - 12 திசம்பர் 2010  ) ஒரு இந்திய புகைப்படக் கலைஞரும், நடிகரும், தயாரிப்பாளரும், இயக்குனரும் ஆவார். இவர் கன்னடம், தமிழ் மற்றும் தெலுங்கில் பல முக்கிய திரைப்படங்களை உருவாக்கியுள்ளார். விக்ரம் ஸ்டுடியோஸின் உரிமையாளராகவும் இருந்தார்.  சுமார் 87 படங்களை இயக்கி தயாரித்துள்ளார். கன்னடத்தில் ராஜ்குமார் நடிப்பில் மட்டும் 18 படங்களை இயக்கி தயாரித்துள்ளார்.

சுயசரிதை
--------

கர்நாடக மாநிலத்தின் மைசூரின் மகதி கிராமத்தில் பிறந்தார். ஒரு கலைகளின் பின்னணியில் வளர்ந்த இவரது குழந்தை பருவத்திற்குப் பிறகு, பல மேடை ஆளுமைகளுடன் தொடர்பிலிருந்தார். பின்னர், புகைப்படத் துறையில் நுழைந்தார். 17 வயதில், சுயமாக பயிற்சி பெற்ற இவர் தனது சில படைப்புகளை இலண்டனில் உள்ள கலைக்கூடத்திற்கு காட்சிக்கு அனுப்பினார். மேலும், அரச புகைப்படக் கலைஞர்களின் அமைப்பில் கௌரவ சக உறுப்பினராக தேர்ந்தெடுக்கப்பட்டார்.

அதைத் தொடர்ந்து, இவர் மும்பைக்கு குடிபெயர்ந்தார். மேலும் ஒளிப்பதிவுக் கலைஞரும் ஆய்வக தொழில்நுட்ப வல்லுநருமான கிருஷ்ண கோபால் என்பவரிடம் பயிற்சி பெற்றார். பின்னர் ஐந்து தசாப்தங்களுக்கும் மேலாக நீடித்த ஒரு திரைப்பட வாழ்க்கையைத் தொடங்கினார். இவரது தயாரிப்பு நிறுவனமான விக்ரம் புரொடக்சன்ஸ் 1960கள் மற்றும் 1970களில் முக்கியத்துவம் பெற்றது. மேலும் இவருக்கு இரண்டு குடியரசுத் தலைவர் விருதுகள் உட்பட பல விருதுகள் கிடைத்தன. முதலாவது தெலுங்கில் வெளியான தெனாலி ராமகிருஷ்ணா என்ற படத்துக்காக ( என்.டி.ராமராவும் அக்கினேனி நாகேஸ்வர ராவும் நடித்திருந்தனர்) கிடைத்தது. இரண்டாவதாக கன்னடத்தில் தயாரிக்கப்பட்ட முதல் வண்ணத் திரைப்படமான *அமர்ஷில்பி ஜக்கனாச்சாரி* என்றப் படத்துக்காக கிடைத்தது.

இறப்பு
------

சில காலமாக 'வயது தொடர்பான நோயால்' பாதிக்கப்பட்டுவந்த இவர், சென்னையில் உள்ள ஒரு தனியார் மருத்துவமனையில்' சிகிச்சை பெற்று வந்தார். திசம்பர் 12, 2010 அன்று தனது 93 வயதில் காலமானார். இவருக்கு மூன்று மகன்களும் ஒரு மகளும் உள்ளனர்.

விருதுகள்
---------

* 1957 இல் சிறந்த திரைப்படத்திற்கான அகில இந்திய விருது
* 1956 - தெலுங்கில் சிறந்த திரைப்படத்திற்கான குடியரசுத்தலைவரின் வெள்ளிப் பதக்கம் - *தெனாலி ராமகிருஷ்ணா*

மேற்கோள்கள்
-----------

1. ↑  "Archived copy". 1 January 2011 அன்று மூலம் பரணிடப்பட்டது. 2011-01-21 அன்று பார்க்கப்பட்டது.CS1 maint: archived copy as title (link)
2. ↑  Guy, Randor (19 July 2014). "Ratnapuri Ilavarasi (1960)". *தி இந்து*. Archived from the original on 31 ஜூலை 2017. 5 April 2018 அன்று பார்க்கப்பட்டது.CS1 maint: unfit url (link)
3. ↑
4. ↑  "4th National Film Awards" (PDF). Directorate of Film Festivals. 2 September 2011 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் பி. எஸ். இரங்கா

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* Photographers' Identities

 |
| மற்றவை | 
* Europeana

 |
**வவுனியா வடக்கு பிரதேச செயலாளர் பிரிவு** இலங்கையின் வவுனியா மாவட்டத்தில் உள்ள ஒரு நிர்வாக அலகாகும். வவுனியா மாவட்டம் யாழ்ப்பாணக் குடாநாட்டுக்குத் தெற்கே வன்னியில் வடமாகாணத்தின் தெற்கு எல்லையில் அமைந்துள்ளது. வவுனியா வடக்கு பிரதேச செயலாளர் பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது.

* மன்னாகுளம்,
* கனகராயன்குளம்,
* சின்னடம்பன்,
* கங்கன்குளம்,
* நயினாமடு,
* குளவிசுட்டான்,
* மரஇலுப்பை,
* நெடுங்கேணி,
* மாமடு,
* ஒலுமடு,
* பட்டிக்குடியிருப்பு,
* கற்குளம்,
* ஊஞ்சல்கட்டி,
* பரந்தன்,
* புளியங்குளம்,
* ஆனந்தன்புளியங்குளம்,
* வெடிவைத்தகல்லு,
* மருதோடை

ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், அநுராதபுரம் மாவட்டமும், வவுனியா பிரதேச செயலாளர் பிரிவும் உள்ளன. மேற்கு, வடக்கு, கிழக்குத் திசைகளில் இப் பிரிவு முல்லைத்தீவு மாவட்டத்தினால், சூழப்பட்டுள்ளது. கிழக்கில் இதற்குத் திருகோணமலை மாவட்டத்துடனும் ஒரு சிறிதளவு எல்லைப்பகுதி உண்டு.

இப்பிரிவு 408 சதுர கிலோமீட்டர் பரப்பளவு கொண்டது.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* வவுனியா மாவட்ட நிர்வாகப் பிரிவுகளைக் காட்டும் நிலப்படம்
[*தொடர்பிழந்த இணைப்பு*]

| * பா
* உ
* தொ
வவுனியா மாவட்டப் பிரதேசச் செயலாளர் பிரிவுகள் |
| --- |
| 
* வவுனியா பிரதேசச் செயலாளர் பிரிவு
* வவுனியா வடக்கு பிரதேசச் செயலாளர் பிரிவு
* வவுனியா தெற்கு பிரதேசச் செயலாளர் பிரிவு
* வெங்கலச்செட்டிக்குளம் பிரதேசச் செயலாளர் பிரிவு

 |
**உயிரிகளால் பொழிவு** (Bioprecipitation) என்பது மழையை உண்டுச்செய்யும் பாக்டீரியாக்களைப் பற்றியதாகும். இக்கொள்கையை மாண்டானா மாநிலப் பல்கலைக்கழகத்தைச் சார்ந்த தாவீது சாண்டு என்னும் அறிவியலாளரே முதலில் அறிவித்தவராவார். வானிலையியலில் பொழிவு என்பது வளிமண்டல நீராவி குளிர்ந்துப் நிலத்தை அடையும் நிகழ்வேயாகும். இவ்வாறு விண்ணில் உண்டாகும் மேகங்கள் மழை மற்றும் பனிப் பொழிவிற்குத் தேவையாகும். இதற்குத் தூசுகள் மற்றும் இதர வளிமங்கள் உருவாக உதவுகின்றன. ஆயினும் இவையல்லா ஒரு உயிரிப்பொருள் பனிக்கரு உருவாக காரணமாக அமையும் நிகழ்வையே உயிரிகளால் பொழிவு என அறியப்படுகிறது.

தனிமங்களும் உப்புகளும் கார்மேகங்களில் நிறைந்துக் காணப்படுகினறன. இவையும் பனிக்கரு உருவாதலில் பெரிதும் துணைப் புரிகின்றன. ஆயினும் வளிமண்டலத்தில் காணப்படும் பாக்டீரியா, பூஞ்சைகள் மற்றும் சிறுப்பாசிகளே மேகம் உருவாதலில் கருவாகச் செயல்படுகின்றன. ஏனெனில் அவை உயர் வெப்பநிலையிலும் பணிபுரிந்து அதை நிறைவேற்ற ஏதுவாகச் செயல்படுகின்றன. இவ்வாறு தட்ப வெப்ப சூழல் சமநிலையில் வளியில் உலாவும் நுண்ணுயிர்களின் பங்கு குறிப்பிடத்தகுந்தது .

குறிப்பு
--------

ஆய்வறைகளில் மேற்கொள்ளப்பட்டச் சோதனையில் "சூடோமோனாசு சிரஞ்சியே" என்னும் பாக்டீரியா நீர்ப்படிகம்/பனிக்கருவில் பொதிந்துள்ளது அறியப்பட்டுள்ளது. இதுக் குறித்து வந்த ஒரு ஆய்வேட்டில் நுண்ணுயிரிகளே உலகத்தில் வாழச் சிறந்த உயிர்கள் என வாதிடுகிறது

மேற்கோள்கள்
-----------

1. ↑  LSU scientist finds evidence of 'rain-making' bacteria
2. ↑
3. ↑  Smith, D. J. D. W. Griffin, and D. A. Jaffe (2011), The high life: Transport of microbes in the atmosphere, Eos Trans. AGU, 92(30), doi:10.1029/2011EO300001
**மிக்காவோ உசுயி** (*Mikao Usui*, ஆகத்து 15, 1865 - மார்ச் 9, 1926) ரெய்கி எனப்படும் ஆன்மீகப் பயிற்சியை நிறுவியவர். உடல், உணர்ச்சி மற்றும் மன நோய்களுக்கு ரெய்கி சிகிச்சை பயன்படுகிறது. அவரது நினைவகத்தில் உள்ள கல்வெட்டில் உள்ள கூற்றுப்படி, உசுயி தனது வாழ்நாளில் 2000-க்கும் மேற்பட்ட மக்களுக்கு ரெய்கியை போதித்தார். இவா்களில் பதினாறு பேர் ஷின்ஸ்பிடென் நிலையை அடையும்வரை தங்கள் பயிற்சியை தொடர்ந்தனர். ஷின்ஸ்பிடென் நிலை என்றால் மேற்கத்திய மூன்றாம் நிலை அல்லது மாஸ்டர நிலைக்குச் சமமானதாகும். உசுயி 1926-ம் ஆண்டு மார்ச் 9-ம் நாள் பக்கவாத நாேயால் மறைந்தாா்.

உசுயி 1865-ஆம் ஆண்டு ஆகஸ்ட் 15-ம் நாள் ஜப்பானின் கிஃபூ ப்ரிஃபெக்சரின், யமகாடா மாவட்டத்தில் உள்ள தானியாயி (இப்போது மியாமா சோ என அழைக்கப்படுகிறது) என்ற இடத்தில் பிறந்தார். இது தற்போது நகோயாவுக்கு அருகில் உள்ளது.

மிக்கோ உசுயி சிகாகோ பல்கலைக் கழகத்தில் இறையியல் படிப்பில் முனைவர் பட்டம் பெற்றார் என்றும், அவர் பல்கலைக்கழகத்தில் எந்தப் பட்டமும் பெற்றதில்லை, ஆராய்ச்சிகளை மட்டுமே மேற்காெண்டாா் எனவும் வேறுவேறு கருத்துக்கள் நிலவுகின்றன.

உசுயி சதூ சுசூகி என்பவரைத் திருமணம் செய்தார், அவர் புஜியின் மற்றும் டோஷிகோ என்னும் குழந்தைகளை பெற்றார். அவருடைய தொடர்ச்சியான ஆய்வின் ஒரு பகுதியாக அமெரிக்கா, ஐரோப்பா மற்றும் சீனா உட்பட பல மேற்கத்திய நாடுகளுக்கு பயணம் செய்ததாக நம்பப்படுகிறது. வரலாறு, மருத்துவம், புத்தமதம், கிறித்துவம், உளவியல் மற்றும் தாவோயிசம் ஆகியவை அவருடைய ஆய்வுகளில் அடங்கும்.

மேற்காேள்கள்
------------

1. ↑  Rand, William L (2005). *Reiki the Healing Touch: First and Second Degree Manual*. Michigan, USA: Vision Publications. பக். I-13. பன்னாட்டுத் தரப்புத்தக எண்:1-886785-03-1.
2. ↑
3. ↑  International House of Reiki (2008). "Reiki History – Usui Mikao". 24 அக்டோபர் 2009 அன்று மூலம் பரணிடப்பட்டது. 27 April 2010 அன்று பார்க்கப்பட்டது.
4. ↑  Bronwen, Stiene; Frans Stiene (2005). *The Japanese Art of Reiki: A Practical Guide to Self-healing*. Hampshire, UK: O Books. பன்னாட்டுத் தரப்புத்தக எண்:1-905047-02-9. .
5. ↑  Beckett, Don (2009). *Reiki: the True Story: An Exploration of Usui Reiki*. Berkeley, California: Frog Ltd. பன்னாட்டுத் தரப்புத்தக எண்:1-58394-267-X.
**பி. எல். சிங்காரம்** (பிறப்பு: சனவரி 9 1939) மலேசியாவில் மூத்த எழுத்தாளர்களுள் ஒருவராவார். இவர் தமிழ் நேசன் பினாங்கு அலுவலக நிர்வாகியாகப் பணியாற்றி வருகின்றார்.

எழுத்துத் துறை ஈடுபாடு
----------------------

1978 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சமயக் கட்டுரைகள், பக்திக் கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

சமய ஈடுபாடு
-----------

கோவில்களிலும், ஆன்மீகத்திலும் அதிக ஈடுபாடு உள்ளவர். சமய வகுப்புகளையும் பஜனை வகுப்புக்களையும் நடத்தி வருகிறார். பினாங்கு இந்து சபா, இராமகிருஷ்ணா சிரமம், தெய்வீக வாழ்க்கைச் சங்கம் ஆகியவற்றில் நிர்வாக உறுப்பினராகவும் பணியாற்றிவருகின்றார். பல கும்பாபிஷேக மலர்களில் இவரது கட்டுரைகள் இடம்பெற்றுள்ளன.

நூல்கள்
-------

* "ஞானப்பழம் நீ பாமாலை" (1990)
* "தண்ணீர்மலைத் தண்டாயுதபாணி திருக்கோயில் வரலாறு" (1995)
* "பினாங்குத் தென்றல்" (கட்டுரைகள் - 2001).

பரிசில்களும், விருதுகளும்
-------------------------

* "பண்பாடு" விருது - குன்றக்குடி அடிகளார் வழங்கியது. (1982)
* PJK விருது - அரசாங்க விருது (1998).
* மலேசியத் தமிழ் எழுத்துலகம் தளத்தில் பி. எல். சிங்காரம் பக்கம் பரணிடப்பட்டது 2016-03-05 at the வந்தவழி இயந்திரம்
**உயிரிய உயிர்வளித் தேவை** (Biochemical Oxygen Demand) என்பது நீரில் மக்கக்கூடிய கரிம வேதிப்பொருட்களைக் கண்டறிவதற்கான ஒரு வேதியியல் சோதனையாகும். இச்சோதனை நீரின் தரத்தை அறிந்து கொள்வதற்கு மிகவும் முக்கியமானதாகும். இது பல வேதியல் கூறாய்வுச் சோதனைகளைப் போல மிக துல்லியமானதாக இல்லையெனிலும் நீரில் மாசுகளின் அளவை (*மாசளவை*) தோராயமாக கண்டுபிடிக்க உதவுகிறது. இச்சோதனை, அனைத்து கழிவு நீர் தூய்மைப்படுத்து நிலையங்களிலும் தூய்மையாக்குந் தரத்தை கண்டுபிடிக்கப் பயன்படுகிறது.

இயல்பான உயிரி வேதிகளின் உயிர்வளித் தேவையின் அளவு
------------------------------------------------

உயிரிய உயிர்வளித் தேவையின் அளவு ஒரு லிட்டரில் எத்தணை மில்லிகிராம் எனக் கணக்கிடப்படுகிறது. இதை ஆங்கிலத்தில் **mg/L** அல்லது "மிகி/லி" என்னும் அளவீட்டு குறியால் குறிப்பது வழக்கம். தூய்மையான ஆற்று அல்லது குளத்து நீரில் 1 mg/Lக்கு (1 மிகி/லி -க்கு) குறைவாக இருக்கும். சிறிதளவு மாசடைந்த நீரில் ஏறத்தாழ 2 முதல் 8 மிகி/லி வரை இருக்கும். நகரக் கழிவு நீர் தூய்மைப்படுத்து நிலையங்களிலும் தூய்மைசெய்த பிறகு வெளியேறும் நீரில் ஏறத்தாழ 20 மிகி/லி (mg/L) அல்லது அதற்கு குறைவாக இருக்கும். மிகுந்த மாசடைந்த நீரில் சுமார் 400 மிகி/லி (mg/L) -க்கும் அதிகமாக உயிரிய உயிர்வளித் தேவையின் அளவு இருக்கும்.

இதையும் பார்க்கவும்
-------------------

வேதிய உயிர்வளித் தேவை
நுழைவாயில்
**வல்லம் மாதவயோக நரசிம்மப்பெருமாள் கோயில்** தஞ்சாவூர் அருகே உள்ள வல்லம் பகுதியில் உள்ள வைணவக்கோயிலாகும்.

அமைவிடம்
--------

தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் உள்ளது. இக்கோயிலுக்கு அருகில் வஜ்ஜிரேசுவரர் கோயில் என்ற சிவன் கோயில் உள்ளது.

சிறப்பு
-------

விக்கிரம சோழ மன்னர் காலத்தில் அமைக்கப்பட்டதால் விக்கிரம சோழ விண்ணகரம் என்ற பெயர் பெற்றதாகக் கல்வெட்டுச் செய்திகள் கூறுகின்றன. நரசிம்மர் சன்னதியின் சிறப்பின் காரணமாக இக்கோயில் மாதவயோக நரசிம்மப்பெருமாள் கோயில் என்றழைக்கப்படுகிறது. கோயிலின் நுழைவாயிலுக்கு முன்பாக கோயில் வளைவு உள்ளது. மூலவர் சன்னதி விமானம் சற்று பெரிய அளவில் உள்ளது. திருச்சுற்றில் கொடி மரம், பலிபீடம் ஆகியவை உள்ளன. அவை மாதவப் பெருமாள் சன்னதியை நோக்கிய நிலையில் காணப்படுகின்றன.

அமைப்பு
-------

கொடிக்கம்பம் மாதவப்பெருமாள், ஸ்ரீதேவி, பூதேவியுடன் கிழக்கு நோக்கிய நிலையில் அமர்ந்த கோலத்தில் உள்ளார். அமர்ந்த கோலத்தில் யோக நரசிம்மர் உள்ளார். திருச்சுற்றில் ஆழ்வார் சன்னதிகளும், ஆண்டாள் சன்னதியும் உள்ளன. கோயிலுக்குக் கிழக்கே கௌதம தீர்த்தம் உள்ளது. திருச்சுற்றில் ராகு, கேது சன்னதி, சக்கர கணபதி மற்றும் நர்த்தன கணபதி சன்னதி, ஆஞ்சநேயர் சன்னதி, ராமர், சீதை, லட்சுமணர் சன்னதி, அய்யப்பன் சன்னதி, வாகுளாதேவி தாயார் சன்னதிகளும் காணப்படுகின்றன.ஆழ்வார் சன்னதியில் தேசிகன், நம்மாழ்வார், ராமானுஜர், திருமங்கையாழ்வார் உள்ளனர்.

மேற்கோள்கள்
-----------

1. 1 2  திருக்கோயில்கள் வழிகாட்டி, தஞ்சாவூர் மாவட்டம், தமிழ்நாடு அரசு இந்து சமய அறநிலையத்துறை, 2014
**உயிரி கார்பன்** என்பது பாறைவடிவிலான செறிவுமிகுந்த கார்பன் ஆகும். சாதாரண கரியில் நீர் மூலக்கூறுகள் காணப்படும். ஆக்சிசன் இல்லாத சூழலில் சாதாரணகரியை வெப்பப்படுத்தினால் இந்த நீர் மூலக்கூறுகளை அகற்றமுடியும். நீர் மூலக்கூறுகளற்ற கார்பன் ‘உயிரி கார்பன்’ (bio char) எனப்படுகிறது. ஆதிவாசிகளான அமேசான் இந்தியர்கள் மண்வளத்தைப்பெருக்குவதற்காக உயிரி கார்பனை பயன்படுத்தியிருக்கிறார்கள். இதுபற்றிய கட்டுரை அண்மையில் வெளிவந்த ஆய்வு இதழில் (Environmental Science & Technology) வெளியாகியுள்ளது.

கார்பன் டை ஆக்சைடு ஒரு பசுமை இல்ல வாயு. புவி வெப்பமடைவதற்கு காரணமான கார்பன் டை ஆக்சைடில் கார்பன் என்னும் கரிமம் அடங்கியுள்ளது. உயிரி கார்பனை அதிக அளவில் தயாரிப்பதன் மூலம் காற்றில் கலந்துபோகும் கரிமத்தை மண்ணிலேயே நிலைபெறச் செய்யலாம். இதன்மூலம் மண்வளம் பெருகும் என்பது இந்தக்கட்டுரையில் சுட்டிக்காட்டப்பட்டுள்ளது.

கொலம்பியாவின் ஆதிவாசிகளான அமேசான் இந்தியர்கள் வேளாண்கழிவுகளில் இருந்து உயிரி கார்பனை உற்பத்தி செய்திருக்கிறார்கள். மரம், புல், தட்டைகள் இவற்றை காற்றில்லா சூழலில் எரித்து மண்வளத்தை பெருக்கியிருக்கிறார்கள். மக்கும் பொருட்களுடன் இந்த உயிரி கார்பனையும் கலந்து நிலத்திற்கு உரமாக இட்டார்கள் என்னும் செய்தி விஞ்ஞானிகளிடம் ஆர்வத்தை தூண்டியிருக்கிறது. மேலும் கரிமப்பொருளை காற்றில் கலக்கவிடாமல் நிலத்திலேயே உயிரி கார்பன் வடிவில் நிலைபெறச்செய்தார்கள் என்பது நமக்கெல்லாம் வியப்பூட்டும் செய்தி ஆகும்.

காற்றில்லா சூழலில் கரிமப்பொருட்களை எரிக்கும்போது கார்பன் மோனாக்சைடு - ஐட்ரசன் வாயுக்கலவை (synthesis gas) வெளியாகும். இந்த வாயுவை சேமித்து எரிபொருளாக பயன்படுத்தலாம். இது ஒரு ஆற்றல் குறைந்த எரிபொருள். ஆனால் வற்றாத வளமுடையது.
அசாசின்கள் என்று அழைக்கப்பட்ட அலமுத் கால **நிசாரிகளுக்கு எதிரான மங்கோலியர்களின் போர் பயணம்** 1253 ஆம் ஆண்டு தொடங்கியது. ஈரானின் குவாரசமியப் பேரரசை மங்கோலியப் பேரரசு வென்ற பிறகு மற்றும் ஒரு தொடர்ச்சியான நிசாரி-மங்கோலிய சண்டைகளுக்கு பிறகு இது தொடங்கியது. இந்த போர் பயணமானது மோங்கே கானால் ஆணையிடப்பட்டது. ஹுலாகு கானால் நடத்தப்பட்டது.

ஆரம்பகால நிசாரி-மங்கோலிய உறவுகள்
--------------------------------

1221 ஆம் ஆண்டு நிசாரி தூதுவர்கள் பால்க் நகரில் செங்கிஸ் கானை சந்தித்தனர்.

அலமுத்தின் மூன்றாம் முகமத்தின் நாணயம்
மங்கோலிய படையெடுப்பின் விளைவாக குவாரசமிய அரசமரபு வீழ்ந்தது. அதற்குப் பிறகு இமாம் அலமுத்தின் மூன்றாம் முகம்மத் தலைமையிலான நிசாரிகள் மற்றும் ஒக்தாயி கான் தலைமையிலான மங்கோலியர்களுக்கு இடையே நேரடி மோதல் தொடங்கியது. அந்த நேரத்தில் மீதமிருந்த பாரசீகத்தை வெல்லும் செயலை ஒக்தாயி கான் அப்போதுதான் தொடங்கியிருந்தார். வெகு விரைவாகவே குமிஸ் பகுதியிலிருந்த தம்கன் நகரத்தை மங்கோலியர்களிடம் நிசாரிகள் இழந்தனர். குவாரசமிய ஷாக்களின் வீழ்ச்சிக்கு பிறகு அந்த நகரத்தின் கட்டுப்பாட்டை அப்போதுதான் நிசாரிகள் எடுத்திருந்தனர்.

மங்கோலியர்களுக்கு எதிரான கூட்டணியை ஏற்படுத்த நிசாரி இமாம் சீனா, பிரான்ஸ் மற்றும் இங்கிலாந்து ஆகிய நாடுகள் வரை தூது அனுப்பினார். 1238 ஆம் ஆண்டு அவர் மற்றும் அப்பாசிய கலிப் அல்-முசுதன்சிர் ஆகியோர் ஒரு கூட்டு தூதுவ குழுவை பிரான்சின் ஒன்பதாம் லூயிஸ் மற்றும் இங்கிலாந்தின் முதலாம் எட்வர்ட் ஆகிய ஐரோப்பிய மன்னர்களுக்கு, மங்கோலியர்களுக்கு எதிராக ஒரு முஸ்லிம்-கிறித்தவ கூட்டணியை ஏற்படுத்த அனுப்பினர். ஆனால் இம்முயற்சி வெற்றியடையவில்லை. ஐரோப்பிய மன்னர்கள் பிறகு முஸ்லிம்களுக்கு எதிராக மங்கோலியர்களுடன் கூட்டணி அமைத்தனர்.

உசாத்துணை
---------

1. ↑  Daftary, Farhad (2012) (in en). *Historical Dictionary of the Ismailis*. Scarecrow Press. பக். xxx. பன்னாட்டுத் தரப்புத்தக எண்:978-0-8108-6164-0. .
2. 1 2  Daftary, Farhad (1992) (in en). *The Isma'ilis: Their History and Doctrines*. Cambridge University Press. பக். 418-420. பன்னாட்டுத் தரப்புத்தக எண்:978-0-521-42974-0. .
3. ↑  B. Hourcade, "ALAMŪT," Encyclopædia Iranica, I/8, pp. 797-801; an updated version is available online at  (accessed on 17 May 2014).
4. ↑  Daftary, Farhad. "The Mediaeval Ismailis of the Iranian Lands | The Institute of Ismaili Studies". *www.iis.ac.uk*. 3 ஆகஸ்ட் 2016 அன்று மூலம் பரணிடப்பட்டது. 31 March 2020 அன்று பார்க்கப்பட்டது.
நுழைவாயில்
**வல்லம் முத்துக்கண் மாரியம்மன் கோயில்** தஞ்சாவூர் அருகே உள்ள வல்லம் பகுதியில் உள்ள அம்மன் கோயிலாகும்.

அமைவிடம்
--------

தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் வடக்கு கடை வீதியில் அமைந்துள்ளது. இக்கோயிலுக்கு அருகில் சோளீஸ்வரர் கோயில் உள்ளது.

மூலவர்
------

இக்கோயிலிலுள்ள மூலவராக முத்துக்கண் மாரியம்மன் உள்ளார்.

அமைப்பு
-------

மூலவர் விமானம் கோயிலின் நுழைவாயிலைக் கடந்து உள்ளே சென்றது ஒரு மண்டபம் உள்ளது. முன்னதாக வடப்புறம் விநாயகரும்,இடப்புறம் முருகனும் உள்ளனர். மண்டபத்தில் பலி பீடம், சிங்கம் ஆகியவை உள்ளன. திருச்சுற்றில் வலப்புறம் பேச்சியம்மன், துர்க்கையம்மன் சன்னதிகளும், இடது புறம் கருப்புசாமி, மதுரை வீரன் ஆகியோரின் சன்னதிகளும் உள்ளன. மூலவர் சன்னதியின் பின்புறம் கன்னி மூல கணபதி, பால தண்டாயுதபுணி, ஆகியோரின் சன்னதிகள் உள்ளன.

குடமுழுக்கு
-----------

இக்கோயிலில் 16 டிசம்பர் 2013இல் குடமுழுக்கு ஆனதற்கான கல்வெட்டு உள்ளது. அதே கல்வெட்டில் இங்கு அருகேயுள்ள பழனியாண்டவர் கோயிலும், ஏகௌரியம்மன் கோயிலும் அதே நாளில் குடமுழுக்கு ஆனதாகக் குறிப்பிடப்பட்டுள்ளது.

மேற்கோள்கள்
-----------
**உயர்வெப்பக்கார்பன் வினைகள்** *(Carbothermic reactions)* என்பவை கார்பனை ஒடுக்கும் முகவராகப் பயன்படுத்தி வேதிப்பொருட்களை ஒடுக்கமடையச் செய்யும் வினைகளைக் குறிக்கும். பெரும்பாலும் உலோக ஆக்சைடுகள் உயர் வெப்பக் கார்பனால் ஒடுக்கமடைகின்றன. கார்போதெர்மிக் வினை என்ற பெயராலும் இவ்வினையை அழைக்கலாம். இவ்வினைகள் யாவும் பலநூறு பாகை செல்சியசு வெப்பநிலையில் நடைபெறுகின்றன. இச்செயல்முறையில் பல உலோக ஆக்சைடுகள் உலோகமாக மாற்றப்படுகின்றன. சோடியம், பொட்டாசியம் போன்ற சிலதனிமங்களின் உலோக ஆக்சைடுகள் மட்டும் இம்முறையில் ஒடுக்கமடைவதில்லை. எல்லிங்காம் வரைபடங்கள் மூலம் ஒரு வேதிப்பொருள் உயர்வெப்பக்கார்பன் வினைக்கு உட்படுமா இல்லையா என்பதை முன்கணிக்க முடியும்

உயர்வெப்பக்கார்பன் வினைகள் கார்பனோராக்சைடையும் சில சமயங்களில் கார்பனீராக்சைடையும் உற்பத்தி செய்கின்றன. இத்தகைய மாற்றங்கள் ஒரு வினையின் என்ட்ரோப்பிக்கான காரணங்களைக் கற்பிக்கின்றன. உலோக ஆக்சைடு, கார்பன் என்ற இரண்டு திடப்பொருட்கள், புதியதொரு திடப்பொருளாகவும் (உலோகம்) ஒரு வாயுவாகவும் (கார்பனோராக்சைடு) மாற்றப்படுகின்றன. உற்பத்தியாகும் வாயு உயர் என்ட்ரோப்பி மதிப்பைக் கொண்டுள்ளது. உயர்வெப்பக் கார்பன் வினைகளுக்கு உயர் வெப்பநிலை தேவைப்படுவது ஏனெனில், உயர் வெப்பநிலையில்தான் வினையில் ஈடுபடும் இரண்டு உலோகங்களின் பரவல் வேகமாக நிகழும்.

பயன்பாடுகள்
-----------

இரும்புத் தாதுவை உருக்கிப் பிரித்தல் வினை ஒரு முக்கியமான உயர்வெப்பக் கார்பன் வினையாகும். இதில் பலவகையான வினைகள் நிகழ்ந்தாலும் சமன்பாடு எளிமையாக இவ்வாறு எழுதப்படுகிறது.

2Fe2O3 + 3C → 4Fe + 3CO2

ஆண்டுதோறும் 1 மில்லியன் டன் அளவில் தனிம பாசுபரசு இம்முறையில் உற்பத்தி செய்யப்படுகிறது. கால்சியம் பாசுபேட்டு எனப்படும் பாசுபேட்டுப் பாறையுடன் மணலும் கல்கரியும் சேர்த்து 1,200–1,500 °செ வெப்பநிலைக்கு சூடுபடுத்தும் போது பாசுபரசு உற்பத்தியாகிறது. பொதுவான பாசுபேட்டுக் கனிமமான புளோரபடைட்டு என்னும் கனிமத்திலிருந்து தொடங்கும் இவ்வினையின் சமன்பாடு பின்வருமாறு எழுதப்படுகிறது.

4Ca5(PO4)3F + 18SiO2 + 30C → 3P4 + 30CO + 8CaSiO3 + 2CaF2

மாறுபாடுகள்
-----------

சில சமயங்களில் உயர்வெப்பக் கார்பன் வினைகள் மற்றொரு மாற்றத்துடன் இணைந்திருக்கின்றன. தைட்டானியத்தின் பிரதானமான தாதுவான இல்மெனைட்டிலிருந்து தைட்டானியத்தைப் பிரித்தெடுக்கும் குளோரைடு செயல்முறையை இதற்கு உதாரணமாகச் சொல்லலாம். இம்முறையில் கார்பனும் தாதுவும் கலந்த கலவை குளோரின் வாயுவோட்டத்தில் 1000 °செ வெப்பநிலைக்கு சூடுபடுத்தும் போது தைட்டானியம் நாற்குளோரைடு உருவாகிறது. 

2FeTiO3 + 7Cl2 + 6C → 2TiCl4 + 2FeCl3 + 6CO

சில உலோகங்களுக்கு, உயர்வெப்பநிலை கார்பன் வினைகள் உலோகத்தைக் கொடுப்பதில்லை. ஆனால் உலோக கார்பைடைக் கொடுக்கும். தைட்டனில் இந்நடவடிக்கை இருப்பதால் இங்கு குளோரைடு செயற்முறை பயன்படுத்தப்படுகிறது. Cr2O3 உடன் கார்பனைச் சேர்த்து உயர் வெப்பநிலைக்கு சூடுபடுத்தும் போது கார்பைடு உருவாகிறது. இக்காரணத்திற்காக இங்கு அலுமினியம் ஒடுக்கும் முகவராகப் பயன்படுத்தப்படுகிறது.

மேற்கோள்கள்
-----------

1. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth–Heinemann. பன்னாட்டுத் தரப்புத்தக எண்:0080379419.  "Figure 8.19 Ellingham diagram for the free energy of formation of metallic oxides" p. 308
2. ↑  Diskowski, Herbert; Hofmann, Thomas (2005). "Phosphorus". *Ullmann's Encyclopedia of Industrial Chemistry*. Weinheim: Wiley-VCH. doi:10.1002/14356007.a19\_505. பன்னாட்டுத் தரப்புத்தக எண்:9783527306732. .
பிசுவால் 2014 பெப்ரவரி 1 இல் யாழ்ப்பாணம் உதயன் பத்திரிகை அலுவலகத்தைப் பார்வையிடுகிறார்.
**நிசா தேசாய் பிசுவால்** (*Nisha Desai Biswal*, நிஷா தேசாய் பிஸ்வால்) அமெரிக்க அரசுத் திணைக்களத்தின் தெற்கு, மத்திய ஆசியப் பிராந்திய விவகாரங்களுக்கான முன்னாள் உதவிச் செயலாளர் ஆவார். இந்திய அமெரிக்கரான இவர் பன்னாட்டு அபிவிருத்திக்கான அமெரிக்க முகவரான யூஎஸ்எயிட் நிறுவனத்தின் ஆசியப் பகுதி நிருவாகியாகப் பணியாற்றினார். இவர் தெற்கு, மத்திய ஆசியப் பிராந்திய விவகாரங்களுக்கான உதவிச் செயலாளராக 2013 சூலை 19 இல் அமெரிக்க ஜனாதிபதி பராக் ஒபாமாவினால் நியமிக்கப்பட்டார். 1968 ஆம் ஆண்டில் இந்தியாவில் குசராத்து மாநிலத்தில் பிறந்த நிசா பெற்றோருடன் அமெரிக்காவுக்குக் குடிபெயர்ந்தார்.

மேற்கோள்கள்
-----------

1. 1 2  "Indian-American nominated for key post in Obama Admin". *CNBC-TV18*. 20 சூலை 2013. 11 ஆகத்து 2013 அன்று பார்க்கப்பட்டது.

வெளி இணைப்புகள்
---------------

* Nisha Desai Biswal Profile on DC 40 Under 40 International Development Leaders பரணிடப்பட்டது 2013-07-20 at the வந்தவழி இயந்திரம்
* டுவிட்டரில் நிசா தேசாய் பிசுவால் Edit this at Wikidata
உயிரணு நிரவி
**உயிரணு நிரவி** (*Cell spreader*), **உயிரணு பரப்பி** அல்லது **தட்டு பரப்பி** என்பது நுண்ணுயிரியலில் பெட்ரி தட்டு போன்ற நுண்ணுயிரி வளர் தட்டில் உயிரணுக்கள் மற்றும் பாக்டீரியாக்களைச் சீராகப் பரப்பப் பயன்படும் ஒரு கருவியாகும்.

உயிரணு நிரவி கண்ணாடி, நெகிழி அல்லது உலோகத்தால் செய்யப்பட்டிருக்கலாம். இது ஆங்கில எழுத்தான "எல்" அல்லது "டி" உள்ளிட்ட பல்வேறு வடிவங்களில் உள்ளது.

டிரிகல்ஸ்கி அகப்பை என்பது ஒரு கைப்பிடியுடன் முக்கோண வடிவில் வளைந்த உருளை கம்பி அல்லது கம்பியைக் கொண்ட ஒரு உயிரணு பரப்பி ஆகும்.

பயன்கள்
-------

வளர் ஊடக தட்டின் மையத்தில் இடப்படும் உயிரணுக்கள் அல்லது பாக்டீரியாவை. ஆராய்ச்சியாளர்கள் உயிரணு பரப்பியினை வைத்து அதிக அழுத்தம் கொடுக்காமல், தட்டில் உள்ள ஊடகத்தின் மீது பரப்பியினைச் சுழற்றி பரப்பலாம்.

### நுண்ணுயிரி நீக்கம்

உயிரணு பரப்பியினைப் பயன்படுத்துவதற்கு முன், கண்ணாடி அல்லது உலோகத்தால் பரப்பியினை ஆல்கஹால் அல்லது எத்தனாலில் வைத்து கிருமி நீக்கம் செய்ய வேண்டும். பின்னர் நுண்ணுயிரிகளை அகற்றுவதற்காக ஒரு பன்சன் சுடரடுப்பு சுடரில் வைத்து ஆல்கஹாலினை எரிக்க வேண்டும். இதன் மூலம் நுண்ணுயிரி ஏதேனும் இருந்தால் நீக்கப்படும்.

|  |  |
| --- | --- |
| உயிரணு பரப்பியினை பயன்படுத்துதல் | உயிரணு பரப்பியினை பயன்படுத்துதல் |
|

### பயன்பாட்டிற்குப் பிறகு

ஒவ்வொரு பயன்பாட்டிற்கும் பிறகு, உயிரணு பரப்பியினை ஆல்கஹால் அல்லது எத்தனாலில் வைக்க வேண்டும். இக்கருவி சுத்தமாக இருக்க வேண்டும். இது போன்ற திரவத்தில் வைப்பதன் மூலம் தேவையற்ற துகள்களால் மாசுபடுவதைத் தடுக்கலாம்.

நெகிழியால் செய்யப்பட்ட உயிரணு பரப்பியினை பொதுவாகப் பயன்பாட்டிற்குப் பின் மறு உபயோகத்திற்குப் பயன்படுத்துவதில்லை.

மேற்கோள்கள்
-----------

1. ↑  (2019): "Product BRG005: L-Shape Bacteriology Loop பரணிடப்பட்டது 2019-10-26 at the வந்தவழி இயந்திரம்". Rogo-Sampaic online catalog. Accessed on 2019-10-25.
2. ↑  (2019): "Item 3044-55: Sterile T-shaped cell spreaders". Weber Scientific online catalog. Accessed on 2019-10-25.
3. ↑  Ronald Westphal (1988): *Microbiological Techniques in School*, page 34. Document No. 28 in the series *Science and Technology Education*.
4. ↑  (2019): "Item 41049: Drigalski spatulas made of glass". Assistent (Karl Hecht) online catalog. Accessed on 2019-10-25.
5. ↑  (2019): "Product 1800024: Drigalski spatula". Marienfeld-Superior online catalog. Accessed on 2019-10-25.
6. ↑  "Standard Operating Procedure" (PDF). 2022-10-09 அன்று மூலம் (PDF) பரணிடப்பட்டது.
7. ↑  "Laboratory Methods". *www.phys.ksu.edu*. 2017-03-09 அன்று பார்க்கப்பட்டது.

மேலும் பார்க்கவும்
------------------

* உறையிடும் வளையம்
* திரிகல்சுகி நிரவி
**கே. ஜி. கண்ணபிரான்** (K.G.Kannbiran)(1929 - 2010)மக்கள் உரிமைகளுக்காகப் போராடிய ஓர் புகழ்பெற்ற வழக்கறிஞர் ஆவார். முப்பதாண்டுகளுக்கும் மேலாக மக்கள் குடியியல் உரிமைகள் மற்றும் மனித உரிமைகளுக்காக தமது பணிவாழ்வை அர்ப்பணித்தவர்.ஆந்திராவின் மக்கள் குடியியல் உரிமைக் குழு (PUCL)வின் தலைவராக 1978 முதல் 1994ஆம் ஆண்டுவரைப் பணியாற்றிப் பின்னர் தேசியத் தலைவராக பணியாற்றினார். ஆந்திரப் பிரதேச நக்சலைட் இயக்கத்தினருக்கும் மாநில அரசுக்கும் இடையே உரையாடல்கள் நிகழப் பாடுபட்டார். நிறுவனச் சட்டங்கள், வரி விதிப்புச் சட்டங்கள், சிவில் சட்டங்கள் ஆகியவற்றில் நிபுணராகவும் இருந்தார்.

வாழ்க்கை வரலாறு
---------------

1929ஆம் ஆண்டு மதுரையில் பிறந்த கண்ணபிரான் பொருளியலில் முதுகலைப் பட்டமும் சட்டப் படிப்பும் சென்னைப் பல்கலைக்கழகத்தில் முடித்த பிறகு 1961ஆம் ஆண்டு ஆந்திரப் பிரதேசத்தின் செகந்தராபாத்தில் தமது வழக்கறிஞர் பணியைத் துவங்கினார். இவருக்கு வசந்தா என்ற மனைவியும் இரு மகன்களும் ஓர் மகனும் உள்ளனர். செவ்வியல் இந்திய இசையில் விருப்பமுள்ளவர். நீரிழிவுநோய்வாய்ப்பட்டிருந்த கண்ணபிரான் தமது 81வது அகவையில் 30 திசம்பர், 2010 அன்று மரணமடைந்தார்.

பணிவாழ்வு
---------

இடதுசாரி சார்புள்ள கண்ணபிரான் 1960கள் முதலே அரசிற்கு எதிரான கருத்துக்கள் கொண்டவர்களின் வழக்குகளில் ஈடுபாடு கொண்டார். மாற்றுக்கருத்துக்களை சகிக்காத அரசின் செயல்களுக்கு எதிராகப் போராடினார். அவசரநிலையின்போது பல அரசியல் கைதிகளின் வழக்குகளை எடுத்துக் கொண்டார். செகந்திராபாத் சதி வழக்கு, பார்வதிபுரம் சதி வழக்கு ஆகியவற்றில் வழக்காடினார்.

நக்சலைட் இயக்கத் தலைவர்களுக்கும் ஆந்திர அரசிற்கும் இடையே பாலமாக விளங்கினார். 1987ஆம் ஆண்டில் கிழக்கு கோதாவரி மாவட்டத்தில் ஏழு இந்திய ஆட்சிப் பணி அதிகாரிகளையும் பிறரையும் *மக்களின் போர்* இயக்கம் கடத்தியபோது அவர்களது விடுதலைக்கான பேச்சுவார்த்தைகளில் முக்கியப் பங்காற்றினார்.1991ஆம் ஆண்டில் முன்னாள் நடுவண் ஆய அமைச்சர் பி. சிவசங்கரின் மகனும் சட்டப்பேரவை உறுப்பினருமான சுதீர்குமாரின் கடத்தலின்போதும் 1993ஆம் ஆண்டு சட்டப்பேரவை உறுப்பினர் டி. சீனிவாசலு கடத்தப்பட்டபோதும் ஆந்திர அரசு இவரது உதவியையே நாடியது.

குசராத் கலவரங்களை விசாரணை செய்ய அமைக்கப்பட்ட "அக்கறை மிக்க குடிமக்கள் தீர்ப்பாயத்தில்" (Concerned Citizen's Tribunal) உறுப்பினராக இருந்தார். இலங்கைத் தமிழர்களின் உரிமைகளுக்காக நீதிபதி கிருட்டினய்யரோடு கலந்து ஆலோசித்து சில பரிந்துரைகளை அறிவித்தார்

படைப்பு
-------

* தண்டனையினின்றும் விலக்கீட்டிற்கான ஊதியம்:அதிகாரம்,நீதி மற்றும் மனித உரிமைகள் (The wages of impunity: power, justice and human rights) - ஆங்கிலநூல்

மேற்கோள்கள்
-----------

1. ↑  த இந்து இரங்கல் செய்தி

வெளியிணைப்புகள்
---------------

* இதழ் கட்டுரை - ஆங்கிலத்தில்
* கீற்று தளத்தில் இரங்கல்
ஒரு 1,2-அசிட்டோனைடின் பொது வாய்ப்பாடு. டையால் நீல வண்ணத்திலும் அசிட்டோன் பகுதி சிவப்பு வண்ணத்திலும் காட்டப்பட்டுள்ளது.
கரிம வேதியியலில் **அசிட்டோனைடு** *( acetonide)* என்பது ஒரு வேதி வினைக்குழு ஆகும். இவ்வினைக்குழுவானது டையாலுடன் கூடிய அசிட்டோனின் கீட்டாலால் ஆக்கப்பட்டுள்ளது. சமபுரொப்பைலிடின் கீட்டால் என்பது வேதிமுறைப்படியான சரியான பெயராக இருக்கும் என்று கருதப்படுகிறது. 1,2 மற்றும் 1,3 டையால்களுக்குரிய பொதுவான பாதுகாப்புக் குழுவாக இக்குழு இருக்கிறது[1]. நீர்த்த அமிலக் கரைசலால் நீராற்பகுப்பு செய்து இப்பாதுகாப்புக் குழுவை டையாலில் இருந்து நீக்க முடியும்.

புரணித்திரலனைய அசிட்டோணைடுகள் தோல் மருத்துவத்தில் மருந்தாகப் பயன்படுத்தப்படுகின்றன. ஏனெனில் அதீதக் கொழுப்பு விருப்பப் பண்பினால் இவை தோலில் நன்கு ஊடுருவும் எனக் கருதப்படுகிறது[2].

* புளுகுளோரோலோன் அசிட்டோனைடு
* புளுவோசினோலோன் அசிட்டோனைடு
* மூவமிசினோலோன் அசிட்டோனைடு

ஒரு பாதுகாப்புக் குழுவாக அசிட்டோனைடு பயன்படுகிறது என்பதற்கு உதாரணமாக, சிக்கலான கரிமத் தொகுப்புவினையான நிக்காலவ் டாக்சால் மொத்தத் தொகுப்பு என்ற வினையைக் கூறலாம். சர்க்கரை மற்றும் சர்க்கரை ஆல்ககால்களுக்கு இச்சேர்மம் சோல்கீட்டால் வடிவில் பொதுவானதொரு பாதுகாப்புக்குழுவாக இருக்கிறது.

மேற்கோள்கள்
-----------

1. ↑  Kocieński, Philip j. (1994). "3.2.2: Diol Protecting Groups—Acetals—Isopropylidene Acetals". *Protecting Groups*. Foundations of Organic Chemistry Series. Thieme. பக். 103.
2. ↑  Steinhilber, D; Schubert-Zsilavecz, M; Roth, HJ (2005) (in German). *Medizinische Chemie*. Stuttgart: Deutscher Apotheker Verlag. பக். 337. பன்னாட்டுத் தரப்புத்தக எண்:3-7692-3483-9.
**உயிரணு வேற்றுமைப்பாடு** அல்லது **கல வேற்றுமைப்பாடு** (Cell differentiation) என்பது எளிய உயிரணுக்களில் இருந்து, தனித்துவமான உயிரணுக்கள் உருவாதல் ஆகும். பல்கல உயிரினங்களில், கருவணுவில் இருந்து உயிரணுப்பிரிவு மூலம் உருவாகும் பல கலங்களும் பின்னர் அவற்றின் அமைப்பு, தொழிலுக்கேற்ப பல தடவைகள் சிறப்பாக்கத்தின் மூலம் தனித்துவமான உயிரணுக்களை உருவாக்கிக் கொள்ளும்.

பலகல உயிரினங்களின் வேறுபட்ட இழையங்களில் காணப்படும் உயிரணுக்களுக்கிடையிலான அமைப்பு வேறுபாடும், அவற்றின் தொழில் வேறுபாடும் இத்தகைய உயிரணு வேற்றுமைப்பாட்டினாலேயே ஏற்படும். உயிரினங்களின் முதிர்நிலையிலும் கூட இந்த உயிரணு வேற்றுமைப்பாடு நிகழும். குருத்தணுக்களில் நிகழும் உயிரணு வேற்றுமைப்பாட்டினால், வெவ்வேறு இழையங்களில் உள்ள இறந்த உயிரணுக்களை ஈடு செய்யவும், பாதிக்கப்பட்ட உயிரணுக்களைச் சீர்செய்யவும் முடிகின்றது.

இந்த உயிரணு வேற்றுமைப்பாடானது மிகவும் உயர் நிலையில் கட்டுப்படுத்தப்படும் மரபணு வெளிப்பாடு மாற்றங்களினால் ஏற்படும். மரபணுக்களின் வெளிப்பாடு, குறிப்பிட்ட உயிரணு உடலில் அமைந்திருக்கும் இடத்திற்கேற்ப, தேவைக்கேற்ப வேறுபடும். ஒரு சில விதிவிலக்கான நிலமைகள் தவிர்த்து, உயிரணு வேற்றுமைப்பாடானது, மரபணு வரிசையில் எந்த மாற்றத்தையும் ஏற்படுத்துவதில்லை. எனவே ஒரே மாதிரியான மரபணுத்தொகையைக் கொண்டிருக்கும் உயிரணுக்கள் வெவ்வேறு உடலியல் தொழிற்பாடுகளைக் கொண்டிருக்கின்றது. உயிரணு வேற்றுமைப்பாட்டினால் உயிரணுக்களின் அளவு, அமைப்பு, மென்சவ்வு அழுத்தம், வளர்சிதைமாற்ற செயற்பாடுகளில் பெரிய வேறுபாடுகள் காணப்படும்.

முளையத்தில் இருக்கும் குருத்தணுக்கள் எவ்வகையான உயிரணுக்களாகவும் வேற்றுமைப்படக் கூடிய இயல்பைக் கொண்டிருக்கும்.
**சின்னத்தம்பி ரவீந்திரன்** ('**, பிறப்பு: அக்டோபர் 25, 1953) வதிரி. சி. ரவீந்திரன், வானம்பாடி, குளைக்காட்டான் ஆகிய பெயர்களில் எழுதிவரும் ஓர் இலங்கை எழுத்தாளராவார்.**

வாழ்க்கைக் குறிப்பு
-------------------

வ. சின்னத்தம்பி, சீ. றோசம்மா தம்பதியினரின் புதல்வராக வடமாகாணத்தைச் சேர்ந்த சாவகச்சேரியில் பிறந்த ரவீந்திரன் தனது கல்வியினை யா/சாவக்கச்சேரி டிறிபேக் கல்லூரியிலும், பின்பு யாழ்/ வதிரி-வடக்கு மெ.மி. பாடசாலை, யா/கரவெட்டி தேவரையாளி இந்துக்கல்லூரி ஆகியவற்றிலும் கற்றார். இவரின் மனைவி சிவராணி. பிள்ளைகள் சஞ்சயன், சிவானுஜா, குபேரன், ஆதவன் ஆகியோராவர்.

தொழில் முயற்சிகள்
-----------------

ஆரம்ப காலங்களில் காவல்துறையில் பணியாற்றிய இவர், பின்பு ஸ்ரீலங்கா டெலிகொம் நிறுவனத்தில் பணியாற்றி, தற்போது கொழும்பு மாவட்டத் திருமணப் பதிவாளராகச் சேவையாற்றிக் கொண்டிருக்கின்றார்.

இலக்கிய ஈடுபாடு
---------------

இவரின் கன்னியாக்கம் 1969ஆம் ஆண்டில் ‘பூம்பொழில்’ எனும் சஞ்சிகையில் ‘எங்கள் எதிர்காலம்’ எனும் தலைப்பில் பிரசுரமானது. அதிலிருந்து இதுவரை 150இற்கும் மேற்பட்ட கவிதைகளையும், 3 சிறுகதைகளையும், 40இற்கும் மேற்பட்ட நேர்காணல்களையும், 200இற்கும் மேற்பட்ட கட்டுரைகளையும் எழுதியுள்ளார்.

எழுதியுள்ள ஊடகங்கள்
-------------------

* இலங்கை தேசிய பத்திரிகைகள், சஞ்சிகைகளான பூம்பொழில், நான், மல்லிகை, ஞானம், ஈழநாடு, வீரகேசரி, தினக்குரல், தினகரன், தினபதி, சிந்தாமணி, தினமுரசு, நமது ஈழநாடு
* இந்திய சஞ்சிகைகளான பொறிகள், அக்னி, சுவடுகள், ஏன்
* இலங்கை வானொலியில் ஒலிமஞ்சரி, வாலிபவட்டம், கலைப்பூங்கா, பாவளம், வானொலிக் கவியரங்குகள்
* இலங்கை ரூபவாஹினியில் உதயதரிசனம், நான்காவது பரிமாணம்

நேர்காணல்கள்
------------

ரவீந்திரனின் எழுத்துத்துறைப் பங்களிப்பில் இவரால் மேற்கொள்ளப்படும் நேர்காணல்கள் ஒரு முக்கிய இடத்தினை வகிக்கின்றன. இலங்கையிலுள்ள கலைத்துறை, அரசியல் துறை சார்ந்த பல முக்கிய பிரமுகர்களை இவர் நேர்கண்டு எழுதியுள்ளார். குறிப்பாக இலங்கையின் பிரபல பாடகரான மொஹிதீன்பேக் அவர்கள் மரணிப்பதற்கு முன் இறுதி நேர்காணலை எழுதியவரும் இவரே.

வெளிவந்த நூல்
-------------

* **மீண்டு வந்த நாட்கள்** (கவிதைத் தொகுப்பு), 2011, வெளியீடு-எஸ். கொடகே சகோதரர்கள்

நாடகத்துறை
----------

இளைஞர் பராயத்தில் இவர் நாடகத்துறையில் ஈடுபாடுகொண்டிருந்தார். கவிஞர் காரை. செ. சுந்தரம்பிள்ளையின் ‘சாஸ்திரியார் (1968)' நாடகத்திலும், இளவரசு ஆழ்வாப்பிள்ளையின் ‘காலவாவி’ நாடகத்திலும், கோவிநேசனின் ‘நவீன சித்திரபுத்திரன்’ நாடகத்திலும் நடித்துள்ளார். கலாவினோதன் பே. அண்ணாசாமியின் நாடகப் பட்டறையிலும் இணைந்து செயல்பட்டுள்ளார். இவரின் தொழில்துறை நிமித்தமாக நாடகத்துறையில் தொடர்ந்தும் ஈடுபாடுகொள்ள முடியாவிடினும் கூடத் தற்போது நாடக விமர்சகராக இவர் திகழ்கின்றார்.

தேசிய நாடகவிழாவில்
------------------

2006ஆம் ஆண்டில் தேசிய நாடகவிழாவில் நடுவர்களில் ஒருவராக இவர் பணியாற்றியுள்ளார். இலங்கைக் கலைக் கழகத்தின் தேசிய நாடகசபை உறுப்பினராக 2006ஆம் ஆண்டு முதல் அங்கம் வகித்து வருகின்றார்.

வெளி இணைப்புகள்
---------------

* இவர்கள் நம்மவர்கள்- பாகம் 02 - புன்னியாமீன்
* வலைப்பதிவு
[*தொடர்பிழந்த இணைப்பு*]
* k.s sivakumaran column
[*தொடர்பிழந்த இணைப்பு*]
**நிசாம் அரண்மனை** (*Nizam Palace*) என்பது இந்திய மாநிலமான மேற்கு வங்காளத்தின் தலைநகரான கொல்கத்தாவில் (முன்னர் கல்கத்தா என அழைக்கப்பட்டது) போஸ் சாலையில் உள்ள ஒரு பாரம்பரிய அடுக்குமாடி கட்டிடமாகும். இது 1933-ல் கட்டப்பட்டது. ஐதராபாத்தின் 7வது நிசாம் மிர் உஸ்மான் அலி கான், ஜே.சி கால்ஸ்டான் (1859-1947) என்று அழைக்கப்படும் ஆர்மீனிய வம்சாவளியைச் சேர்ந்த ஜோஹன்னசு கராபி என்பவரிடமிருந்து தனது கொல்கத்தா இல்லமாக இதை வாங்கினார். இங்கு வருகைபுரிந்த விருந்தினர்களில் 8வது மன்னர் எட்வர்ட் அடங்குவர். முதலாம் உலகப் போரின் போது இந்த அரண்மனை மருத்துவமனையாகப் பயன்படுத்தப்பட்டது.

வரலாறு
------

கால்ஸ்டான் தனது மனைவியின் அன்பின் நினைவாக இந்த மாளிகையைக் கட்டினார். இதற்கு கால்ஸ்டான் பூங்கா என்று பெயரிட்டார். பின்னர் 1933-ல் ஐதராபாத் நிசாம் மிர் உஸ்மான் அலி கானுக்கு இந்த அரண்மனை விற்கப்பட்டது. நிசாம் ஆரம்பத்தில் இதற்குச் *சபா அரண்மனை* என்று பெயரிட்டார். இதன் பெயர் பின்னர் நிசாம் அரண்மனை என இதன் பெயர் மாற்றப்பட்டது.

மேற்கோள்கள்
-----------

1. ↑  "Ruins of memory". *The Telegraph (India)*. 31 May 2009. .
2. ↑  "Link to decode ownership history of Nizam palace in Kolkata missing". *Times of India*. 7 August 2017. .

மேலும் படிக்க
-------------

* நிஜாம் அரண்மனை மற்றும் ஜே.சி கால்ஸ்டானின் புராணக்கதை
* கால்ஸ்டான் பூங்கா
**அசிபுன் நகெர்** (*Hasibun Naher*) வங்காளதேசத்தைச் சேர்ந்த பயன்பாட்டுக் கணித ஆராய்ச்சியாளர் மற்றும் கல்வியாளர் ஆவார். வளரும் உலகத்திற்கான அறிவியலின் பெண்கள் அமைப்பு ஆண்டுதோறும் வழங்கிவரும் எல்சிவியர் அறக்கட்டளை விருது 2018 ஆம் ஆண்டு பிப்ரவரி மாதத்தில் அசிபுன்னுக்கு வழங்கப்பட்டது.  இவ்விருதைப் பெற்ற வளரும் நாடுகளைச் சேர்ந்த ஐந்து இளம் பெண்களில் இவரும் ஒருவராவார். சுனாமிகள் எவ்வாறு உருவாகின்றன என்பதற்கான கணிப்புகளை மேம்படுத்துவதற்காக கணிதத்தைப் பயன்படுத்துவதை இவரது ஆராய்ச்சி உள்ளடக்கியுள்ளது. இவர் தற்போது டாக்காவில் உள்ள தனியார் ஆராய்ச்சி பல்கலைக்கழகமான பிராக் பல்கலைக்கழகத்தில் கணிதத்தின் இணை பேராசிரியராக உள்ளார்.

மேற்கோள்கள்
-----------

1. ↑  Bert, Alison; Francescon, Domiziana (15 February 2018). "Elsevier at #AAASmtg: live updates with Women in Science winners". Elsevier.
2. ↑  "Bangladeshi scholar wins int'l award". The Daily Star. 19 February 2018.

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* Google Scholar
* MathSciNet
* ORCID
* Scopus
* zbMATH

 |